REPUBLIKA SRBIJA

NARODNA SKUPŠTINA

Odbor za zdravlje i porodicu

16. maj 2013. godine

Beograd

PREDSEDNIK NARODNE SKUPŠTINE

 Na osnovu člana 157. stav 6. i člana 161. stav 1. Poslovnika Narodne skupštine („Službeni glasnik RS“, broj 20/12 – prečišćen tekst), Odbor za zdravlje i porodicu podnosi na Predlog zakona o pravima pacijenata sledeći amandman:

AMANDMAN

 U Predlogu zakona o pravima pacijenata član 39. stav 1. menja se i glasi:

„Poslove savetnika za zaštitu prava pacijenata (u daljem tekstu: savetnik pacijenata) obavlja diplomirani pravnik sa položenim stručnim ispitom za rad u organima državne uprave, sa najmanje tri godine radnog iskustva u struci i poznavanjem propisa iz oblasti zdravstva.“

O b r a z l o ž e nj e

 Navedenom izmenom stava 1. ovog člana omogućuje se i mlađim kadrovima pravne struke uz odgovarajuću edukaciju koju će sprovesti Ministarstvo zdravlja u jedinicama lokalne samouprave da mogu obavljati poslove savetnika pacijenata. Naime, za rad na poslovima savetnika traži se da diplomirani pravnik ima položen stručni ispit za rad u organima državne uprave a smanjeno je i potrebno radno iskustvo sa pet na tri godine. Međutim, to ne znači da na ovim poslovima ne mogu da budu angažovani i diplomirani pravnici sa većim radnim iskustvom a posebno u lokalnim zajednicama sa velikim brojem stanovnika i većim kapacitetima zdravstvene službe. Ova promena takođe treba da omogući i jedinicama lokalne samouprave da lakše obezbede potreban kadar za rad na poslovima savetnika pacijenata, u skladu sa njihovim kadrovskim mogućnostima.

|  |
| --- |
| PREDSEDNIK |
|  |
| Prof.dr Dušan Milisavljević |